《雨雪曲》
南北朝·陈暄

都尉出祁连，雨雪满鸡田。雕陵持抵鹊，属国用和毡。

冰合军应渡，楼寒烽未然。花迷差未著，疏勒复经年。

作者简介：南朝陈义兴国山人。陈昕少弟。学无师受，文才俊逸。嗜酒。陈后主在东宫，引为学士，及即位，迁通直散骑常侍。常入禁中陪侍游宴，谓为狎客。以俳优自居，后主甚亲昵而轻侮之。尝倒悬于梁，临之以刃，限以时刻，命使作赋。后傲弄转甚，发悸而死。